text: 50-årig mand anholdt for trusler på livet
  18 marts 2017 kl. 14.53
  Maskinpistolbevæbnet politi har lørdag eftermiddag klokken 15.28 anholdt den eftersøgte mand i Kolding.
  I forbindelse med en trusselsag ved Hyttebyen i Kolding var maskinpistolbevæbnede politibetjente fra Sydøstjyllands politi lørdag eftermiddag på jagt efter en bevæbnet gerningsmand ved Lystbådehavnen i Kolding.
  - Vi har nu anholdt den 50-årige mand, og er nu i gang med at lede efter den pistol, som flere vidner så han gik rundt med, fortæller vagtchef Hans Hoffensetz til TV SYD.
  Episoden drejer sig, ifølge politiet, om et internt opgør mellem nogle personer ved Hyttebyen.
  Ingen er kommet til skade, men manden bliver i første omgang sigtet for trusler på livet, oplyser vagtchef Hans Hoffensetz
  